Diari Oficial de la Generalitat Valenciana


Sumari del DOGV 9261, del 21-01-2022 (2022/430)

RESOLUCIÓ de 19 de gener de 2022, de la Direcció General de Funció Pública, per la qual es deixa sense efecte la Resolució de 27 de desembre de 2021, de la Direcció General de Funció Pública, per la qual es convoca el concurs general número 134/2021, per a la provisió de llocs de treball de naturalesa funcionarial d'administració especial del cos A1-12 superior tècnic d'enginyeria industrial de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9261

Data del DOGV
:   21-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/430


Data del document
:   19-01-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 19 de gener de 2022, de la Direcció General de Funció Pública, per la qual es deixa sense efecte la Resolució de 27 de desembre de 2021, de la Direcció General de Funció Pública, per la qual es convoca el concurs general número 134/2021, per a la provisió de llocs de treball de naturalesa funcionarial d'administració especial del cos A1-12 superior tècnic d'enginyeria industrial de l'Administració de la Generalitat. [2022/430]  
Per la Resolució de 27 de desembre de 2021, de la Direcció General de Funció Pública, es convoca concurs general número 134/2021, per a la provisió de llocs de treball de naturalesa funcionarial d'administració especial del cos A1-12 superior tècnic d'enginyeria industrial de l'Administració de la Generalitat. (DOGV 9253 / 11.01.2022).  
  
En l'annex I de la resolució de convocatòria del concurs s'han omés els llocs 36650 i 36296, publicats per error amb sector general en les relacions de llocs de treball vigents, aprovades per la Resolució de 12 de maig de 2021, de la consellera de Justícia, Interior i Administració Pública (DOGV 9083 / 13.05.2021), i que estan classificats amb sector especial.  
Tenint en compte l'article 93 de la Llei 39/2015, d'1 d'octubre, del procediment administratiu comú de les administracions públiques, que disposa que, en els procediments iniciats d'ofici, l'Administració, podrà desistir, motivadament, en els supòsits i amb els requisits previstos en les lleis, es considera adequat i convenient retirar la convocatòria de concurs de trasllats 134/2021, que tornarà a convocar-se una vegada esmenat l'error en la classificació dels llocs indicats en el paràgraf anterior, i, s'incloguen aquests en la convocatòria.  
  
Per tot això, i fent ús de les atribucions que confereix a aquesta Direcció General de Funció Publica l'art. 38 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i l'article 11 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
Deixar sense efecte la Resolució de 27 de desembre de 2021, de la Direcció General de Funció Pública, per la qual es convoca concurs general número 134/2021, per a la provisió de llocs de treball de naturalesa funcionarial d'administració especial del cos A1-12 superior tècnic d'enginyeria industrial de l'Administració de la Generalitat.  
  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, s'hi podrà interposar recurs de reposició, en el termini d'un mes comptador des de l'endemà de la publicació de la resolució, davant del mateix òrgan que l'ha dictada. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir, si escau, qualsevol altre que estimen procedent.  
  
València, 19 de gener de 2022.- El director general de Funció Pública: David Alfonso Jarque.